**Széchenyi István Sakk Emlékverseny** **Versenykiírása**

**2024.**

Tizenhatodik alkalommal kerül megrendezésre a legnagyobb magyar emlékére gyermek, ifjúsági és amatőr sakkverseny Balatonfüreden, egyúttal tisztelgés a megalakulásának 100. évét ünneplő Balatonfüredi Sport Club előtt.

Széchenyi nem csak kiváló hazafi volt, hanem szerette és űzte e szellemi sportot.

Elsődleges cél, hogy a versenyzés lehetőségének biztosítása mellett méltó módon a fiatalok bevonásával megemlékezzünk személyéről.

**Időpont:** 2024. szeptember 21. (szombat) 10.00 óra

**Helyszín:** Balaton Szabadidő és Konferencia Központ (Balatonfüred, Horváth Mihály u.)

**A verseny rendezője:** Balatonfüredi Sport Club

**Nevezés:** a verseny helyszínén 9.00-9.45 között történik. A részvevőknek nevezési díjat nem kell fizetni. A verseny megnyitása 9.45 órai kezdettel történik.

**A verseny résztvevői:**

A versenyre benevezett és a rendezők által elfogadott magyar csapatok ifjúsági játékosai, iskolák tanulói és egyéb ifjúsági résztvevők, valamint amatőrök.

A verseny amatőr jellegének biztosítása érdekében a 1950 FIDE élőszám feletti játékosok nem játszhatnak. Ezen korlátozás nem vonatkozik az ifjúsági és szenior versenyzőkre (ezen esetben 2000 élőpont).

**Versenyszámok:**

Három csoportban kerül megrendezésre a verseny. A lányok és a fiúk egy csoportban játszanak, de külön is értékeljük őket.

Gyermek csoport: 2010. január 1. után születettek. Kellő számú jelentkező esetén e csoport életkortól függő további megosztása lehetséges a rendezők döntése alapján.

Ifjúsági csoport: 2010. január 1. előtt születettek a 19. életév betöltéséig.

A szülőknek és a kísérőknek valamint az amatőröknek egyéni versenyt szervezünk.

**A verseny szabályai:**

A verseny **hét forduló** keretében a „svájci” szisztéma szerint kerül lebonyolításra. Győztesnek az tekintendő, aki a legtöbb pontot gyűjtötte. A szerzett pontok alapján pontegyenlőség esetén a Bucholcz pontszámítások döntenek.

**Játékidő:** 15-15 perc (zászló leesésig)

**Versenybíró:** Czingler Sándor Nemzetközi Bíró

Segítői: Róka Gábor Balatonfüredi Sport Club Szakosztály vezető

Dr. Perkovits Géza Balatonfüredi Sport Club Vezető edzője

**Díjazás:**

A csoport győztesek serleg, míg az 1-3 helyezettek érem díjazásban részesülnek. Tárgyjutalmak is kiosztásra kerülnek. Külön díjban részesül a legfiatalabb, és a legidősebb részvevő.

**A díjakat és a rendezvényt támogatják**: Balatonfüredi Polgármesteri Hivatal

Balatonfüredi Sport Club

Balatonfüredi Yacht Club

***Köszönet a támogatóknak!***

A helyszínen étterem (büfé) üzemel, ebédre többféle menü igényelhető 2000 Ft/fő ártól.

**Mindenkit szeretettel várunk!**

Jó szórakozást, kellemes sportélményt kíván:

**A Verseny Rendezősége**